PIÈCES A L’APPUI. 
167 
Lors dist Hanain à Sarechon : « Bien je ay 
» De vous oy parler, pour moy vengier, 
» Du gros Robin pasteur lequel, pour vray , 
>i A vostre herbe foullée sans dangier ; 
» Et avés fait souvent vostre parchon 
ii D’entre vous deux recorder vo lichon. » 
Adont oys, quant orent tout conclu, 
Qu’elles dirent : « Nostre honneur est perdu. 
« Nous poons bien dire par amourettes : 
ii Quant ung gardin est bien entretenu , 
» L’herbe en vault mieulx, aussi font les florettes. » 
De la tierce pastourelle diray 
Laquelle estoit de corage légier, 
De ung Bauduin, le paistre de Lombray , 
Ses florettes a laissiel calengier 
Qui estoient en desous son plichon. 
Adonc dirent les aullres en canchon : 
« Tel mi, tel ti. » Et celle a respondu : 
« Cha le doit, car mal avons retenu 
« Qu’on nous diroit maintesfois basselettes : 
u Quand ung gardin est bien entretenu , 
» L’herbe en vault mieulx, aussi font les florettes. » 
Quand je eulx oy leur pourpos, je me alay 
Sur une crette assoir pour abrégier. 
Savés de quoy droit là je me mellay ? 
Che fu d’une pastourelle forgier, 
La première dont je eux oncques renom, 
Telle quelle , soit belle, bonne ou non ; 
Car je n’y say par quel sens ne par u 
Y commenchier, il i a bien paru ; 
Che non obstant, après telles cosettes, 
Quand ung gardin est bien entretenu , 
L’herbe en vault mieulx, aussi font les florettes. 
Chief, je aperchoy qu’en lisant à lunettes, 
Quand ung gardin est bien entretenu, 
L’herbe en vault mieulx, aussi font les florettes. 
Frère Massin. 
